**วาระที่ 2.1.6**

**สรุปการประชุมทิศทางการวิจัย งานบริการวิชาการ งานวิชาการเพื่ออุตสาหกรรมการบริการและการท่องเที่ยวร่วมกับผู้อำนวยการ ททท.สำนักงานภูเก็ต วันพุธที่ 30 ตุลาคม 2558**

รองคณบดีฝ่ายบริหารและวิจัย แจ้งให้ที่ประชุมทราบว่าเมื่อวันพุธที่ 30 ตุลาคม 2558 ผู้บริหาร

คณะการบริการและการท่องเที่ยว ได้มีการประชุมร่วมกับผู้อำนวยการ ททท.สำนักงานภูเก็ต เพื่อหารือเรื่องทิศทางการวิจัย งานบริการวิชาการ งานวิชาการเพื่ออุตสาหกรรมบริการและการท่องเที่ยว ร่วมกับ ผู้อำนวยการ ททท.สำนักงานภูเก็ต โดยมีข้อสรุปตามการประชุม รายละเอียดตามเอกสารแนบ

**สรุปการประชุมทิศทางการวิจัย งานบริการวิชาการ งานวิชาการเพื่ออุตสาหกรรมการบริการและการท่องเที่ยว**

**วันพุธที่ 30 ตุลาคม 2558 เวลา 14.30-16.30 น.**

**ณ สำนักงานการท่องเที่ยวจังหวัดภูเก็ต**

**ผู้มาประชุม**

1. คุณอโนมา วงษ์ใหญ่ ผู้อำนวยการ ททท.สำนักงานภูเก็ต
2. รองศาสตราจารย์ ดร. ปรารถนา กาลเนาวกุล คณบดีคณะการบริการและการท่องเที่ยว
3. ดร. พรพิษณุ พรหมศิวะพัลลภ รองคณบดีฝ่ายวิชาการและวิเทศสัมพันธ์
4. ดร. ตติยาพร จารุมณีรัตน์ รองคณบดีฝ่ายบริหารและวิจัย
5. อาจารย์สุรรักษ์ วิชชุปัญญ์กุล รองคณบดีฝ่ายบริการวิชาการและประกันคุณภาพ
6. อาจารย์กมลธรณ์ พรหมพิทักษ์ รองคณบดีฝ่ายพัฒนานักศึกษาและศิษย์เก่าสัมพันธ์
7. ผศ. รุ้งศรินทร์ จันทร์หอม ผู้ช่วยคณบดีฝ่ายกิจการพิเศษ
8. นางสาวกันญารัตณ์ รัญจุล ผู้ประสานงานฝ่ายวิจัย

**ผู้ไม่มาประชุม**

**เริ่มประชุมเวลา 14.30 น.**

คณบดีคณะการบริการและการท่องเที่ยว รศ.ดร. ปรารถนา กาลเนาวกุล พร้อมด้วย รองคณบดีฝ่ายวิชาการและวิเทศสัมพันธ์ ดร. พรพิษณุ พรหมศิวะพัลลภ รองคณบดีฝ่ายบริหารและวิจัย ดร. ตติยาพร จารุมณีรัตน์ อาจารย์สุรรักษ์ วิชชุปัญญ์กุล รองคณบดีฝ่ายบริการวิชาการและประกันคุณภาพ อาจารย์กมลธรณ์ พรหมพิทักษ์รองคณบดีฝ่ายพัฒนานักศึกษาและศิษย์เก่าสัมพันธ์ และผศ. รุ้งศรินทร์ จันทร์หอม ผู้ช่วยคณบดีฝ่ายกิจการพิเศษได้ร่วมประชุมแลกเปลี่ยนความคิดเห็นเกี่ยวกับทิศทางการวิจัย งานบริการวิชาการ งานวิชาการเพื่ออุตสาหกรรม การบริการและการท่องเที่ยวกับคุณอโนมา วงษ์ใหญ่ อำนวยการ ททท.สำนักงานภูเก็ต โดยมีประเด็นดังนี้

**ประเด็นปัญหาด้านข้อมูล**

1. ประเด็นด้านข้อมูลเชิงวิชาการที่สามารถนำข้อมูลไปใช้ ได้แก่ข้อมูลจำนวนห้องพักและจำนวนนักท่องเที่ยวที่เข้ามาในจังหวัดภูเก็ต
2. คุณอโนมา วงษ์ใหญ่ประสงค์ให้คณะฯ ช่วยดำเนินการจัดทำฐานข้อมูลโรงแรม เพื่อให้ทราบถึงจำนวนนักท่องเที่ยวที่เข้ามาในจังหวัดภูเก็ต

ทั้งนี้ ถ้ามีฐานข้อมูลจำนวนห้องพักที่ชัดเจน ก็จะสามารถคำนวณอัตรานักท่องเที่ยวที่เข้ามาเที่ยวในจังหวัดภูเก็ตได้อย่างชัดเจนมากยิ่งขึ้น

**ข้อเสนอแนะเพิ่มเติม**

ในวันที่ 5 พฤศจิกายน 2558 ทาง ททท.จังหวัดภูเก็ตจะมีการประชุมร่วมกับบริษัทที่จัดทำสถิติ

นักท่องเที่ยว จึงได้มีการเชิญให้คณะฯ โดย ดร. ตติยาพร จารุมณีรัตน์ เป็นตัวแทนเข้าร่วมประชุมดังกล่าว

ปิดประชุมเวลา 16.20 น.

(นางสาวกันญารัตณ์ รัญจุล) (ดร. ตติยาพร จารุมณีรัตน์)

ผู้บันทึกรายงานการประชุม ผู้ตรวจรายงานการประชุม